Louie Sam

Louie Sam, nado . e finado o 24 de febreiro de 1884, foi un neno pertencente ao pobo stó꞉lō que vivía nunha comunidade indíxena preto de Abbotsford, Columbia Británica e que foi linchado por unha turba racista estadounidense.

Sam tiña 14 anos cando ocorreron estes acontecementos. Foi acusado do asasinato de James Bell, un tendeiro en Nooksack (o que hoxe é o condado de Whatcom, Washington). A xente da súa tribo, que actualmente é coñecida como a Primeira Nación Sumas en Kilgard entregouno ao goberno da Columbia Británica para resolver o asunto.

Despois disto, unha turba enfurecida cruzou a fronteira co Canadá o 24 de febreiro e capturou a Sam, o cal estaba na custodia dun axudante do sheriff na Columbia Británica esperando ao seu xuízo en New Westminster, e colgárono dunha árbore preto da fronteira coa Estados Unidos.

Unha investigación subseguinte levada a cabo polas autoridades canadenses suxire fortemente que Sam era inocente e que os probábeis asasinos eran dous estadounidenses brancos que dirixían a turba. Eran William Osterman, o operador de telégrafo de Nooksack que se fixo co negocio de Bell despois da súa morte, e David Harkness, quen no momento do asasinato vivía coa esposa separada de Bell. Ningún dos dous homes foi procesado.

O 1 de marzo de 2006, a Lexislatura Estatal de Washington aprobou unha resolución que expón o seguinte: "por esta resolución, o Senado únese aos seus compañeiros no goberno da Columbia Británica, recoñecendo a inxustiza histórica contra Louie Sam e o orgulloso pobo stó:lō".

 Nos medios de comunicación 
Libros - Total pages: 288 FilmesThe Lynching of Louie Sam (telefilme en produción) de IMDb 

 Notas 

 Véxase tamén 
 Bibliografía 
 - Total pages: 375 



Categoría:Nados en 1870
Categoría:Finados en 1884